Γουλιέλμος Σίμορ, 2ος δούκας του Σόμερσετ

Ο Γουλιέλμος Σίμορ, 2ος δούκας του Σόμερσετ, Ιππότης της Περικνημίδος, Ιππότης του Λουτρού, αγγλ.: William Seymour, 2nd Duke of Somerset, KG , KB (1588 24 Οκτωβρίου 1660) ήταν Άγγλος ευγενής και βασιλικός διοικητής στον Αγγλικό Εμφύλιο Πόλεμο.

 Καταγωγή 
Ο Σίμορ ήταν γιος του Εδουάρδου Σίμορ κυρίου Μπόσαμπ (ο οποίος απεβίωσε πριν από τον πατέρα του) και της συζύγου του Ονόρας Ρότζερς. Ήταν εγγονός του Εδουάρδου Σίμορ 1ου κόμη του Χέρτφορντ, και της συζύγου του λαίδης Αικατερίνης Γκρέυ, αδελφής της λαίδης Τζέιν Γκρέυ "βασίλισσας των Εννέα Ημερών", γεγονός που του έδινε μια μακρινή αξίωση στον θρόνο μέσω της καταγωγής της Αικατερίνης από τη Μαρία Τυδώρ, νεότερη αδελφή του βασιλιά Ερρίκου Η΄. Ήταν δισεγγονός του Εδουάρδου Σίμορ 1ου δούκα του Σόμερσετ (π. 1500–1552), θείου του βασιλιά Εδουάρδου ΣΤ΄ και λόρδου Προστάτη της Αγγλίας.

 Ο βίος του 
Ο Σίμορ νυμφεύτηκε μυστικά στο Γκρίνουιτς στις 22 Ιουνίου 1610 την Αρμπέλα Στιούαρτ (απεβ. 1615), κόρη του Καρόλου Στιούαρτ 1ου κόμη του Λένοξ, και της συζύγου του, Ελισάβετ Κάβεντις. Η Αρμπέλα ήταν 13 χρόνια μεγαλύτερή του, και ο Ιάκωβος Α΄ της Αγγλίας αποδοκίμασε τον γάμο, καθώς η ένωση δύο πιθανών διεκδικητών του θρόνου από την δυναστεία των Τυδώρ, οι οποίοι ήταν αντίστοιχα τέταρτοι και έκτοι στη σειρά, μπορούσε να θεωρηθεί μόνο ως απειλή για την κυρίαρχη δυναστεία. Ως αποτέλεσμα, ο Γουλιέλμος καταδικάστηκε σε ισόβια κάθειρξη στον Πύργο του Λονδίνου, και έτσι έγινε η τέταρτη -από πέντε γενιές Σίμορ- που πέρασε χρόνο σε αυτή τη φυλακή.

Τον Ιούνιο του 1611 ο Σίμορ διέφυγε από τον Πύργο, σχεδιάζοντας να συναντηθεί με την Αρμπέλα, η οποία επίσης είχε διαφύγει από την αιχμαλωσία. Επρόκειτο να καταφύγουν στην Ηπειρωτική Ευρώπη, αλλά ο κακός καιρός και άλλες συνθήκες εμπόδισαν τη συνάντησή τους, και η Αρμπέλα συνελήφθη και τοποθετήθηκε πίσω στον Πύργο. Ο Γουλιέλμος κατάφερε να φθάσει με ασφάλεια στο εξωτερικό στην Οστάνδη και έφθασε στο Λουξεμβούργο.  Δεν επανενώθηκε ποτέ με την Αρμπέλα, η οποία παρέμεινε στον Πύργο μέχρι το τέλος της το 1615.

 Πολιτική σταδιοδρομία 
Όταν η αποκατάσταση της μοναρχίας ήρθε το 1660, ο Χέρτφορντ αποκαταστάθηκε σε όλες τις προηγούμενες θέσεις του, και οι υπηρεσίες του στη βασιλική μερίδα αναγνωρίστηκαν περαιτέρω από τον Κάρολο Β' της Αγγλίας, ο οποίος το 1660 αποκατέστησε το Χέρτφορντ στο δουκάτο του Σόμερσετ του προπάππου του, το οποίο είχε κατασχεθεί το 1552, μέσω της Πράξης Αποκατάστασης του Μαρκήσιου του Χέρτφορντ  (13, Κεφ. 2, Στ. 2, σχ. 1). Έτσι έγινε ο 2ος δούκας του Σόμερσετ.

 Οικογένεια 
Ο Γουλιέλμος Σίμορ νυμφεύτηκε δύο φορές:
μικρογραφία|267x267εσ|Λαίδη Αρμπέλα Στιούαρτ (απεβ. 1615), 1η σύζυγος του Σίμορ.
μικρογραφία|252x252εσ|Η Φραγκίσκη Ντεβερέ, του Άντονι βαν Ντάικ.
Πρώτα και κρυφά (βλ. παραπάνω), στις 22 Ιουνίου 1610, στην ςη εξαδέλφη του, την κάποτε απομακρυνθείσα λαίδη Αρμπέλα Στιούαρτ (απεβ. 1615), η οποία ήταν τότε 4η στη σειρά διαδοχής του εξαδέλφου τους, βασιλιά Ιάκωβου Α΄.  Δεν υπήρχαν παιδιά από τον γάμο.

Έπειτα στις 3 Μαρτίου 1617 στο Ντρέιτον Μπάσετ, νυμφεύτηκε τη λαίδη Φραγκίσκη Ντέβερεξ (1599–1674), κόρη του Ροβέρτου Ντέβερεξ 2ου κόμη του Έσσεξ, και της συζύγου του Φραγκίσκης Γουόλσινγκχαμ, κόρης του Φραγκίσκου Γουόλσινγκχαμ. Με τη Φραγκίσκη απέκτησε τουλάχιστον οκτώ παιδιά:
 λαίδη Φραγκίσκη (1618–1685), παντρεύτηκε τρεις φορές: (1) τον Ριχάρδο Μολινέ 2ο υποκόμη Μολινέ, (2) (ως 3η σύζυγός του) τον Θωμά Ριόθσλεϋ 4ο κόμη του Σαουθάμπτον, και (3) (ως τρίτη σύζυγός του) τον Κόνιερς Ντάρσυ 2ο κόμη του Χόλντερνες, με τον οποίο δεν απέκτησε παιδιά.
 Γουλιέλμος (1621 – 16 Ιουνίου 1642), ο οποίος απεβίωσε 21 ετών, πριν από τον πατέρα του.
 Ροβέρτος (1622–1646), ο οποίος απεβίωσε 24 ετών πριν από τον πατέρα του.
 Ερρίκος, λόρδος Μπόσσμπ (1626 – 30 Μαρτίου 1654), νυμφεύτηκε τη Μαρία Σόμερσετ δούκισσα του Μπωφόρ (1630–1715) και απέκτησε παιδιά, συμπεριλαμβανομένου του Γουλιέλμου Σίμορ, 3ου δούκα του Σόμερσετ (1654–1671), κληρονόμου του παππού του, 2ου δούκα. Στους απογόνους του περιλαμβάνεται η Νταϊάνα Σπένσερ, πριγκίπισσα της Ουαλίας.
 λαίδη Μαρία (1637 – 10 Απριλίου 1673), παντρεύτηκε τον Χένετζ Φιντς 3ο κόμη του Γουίντσιλσι, και απέκτησε παιδιά.
 λαίδη Ιωάννα (1637 – 23 Νοεμβρίου 1679), παντρεύτηκε τον Κάρολο Μπόιλ 3ο υποκόμη Ντάνγκαρβαν, και απέκτησε απογόνους. Στους σύγχρονους απογόνους της περιλαμβάνεται η Ελισάβετ Μπόους-Λάιον.
 Ιωάννης, 4ος δούκας του Σόμερσετ (1646 – 29 Απριλίου 1675), κληρονόμος του ανιψιού του στο δουκάτο το 1671. Νυμφεύτηκε τη Σάρα Άλστον το 1656, αλλά δεν άφησε παιδιά.
 λαίδη Τζούντιθ Σίμορ (1623–1645), παντρεύτηκε τον Πίτερ Ράνσον, με τον οποίο απέκτησε παιδιά.

 Το τέλος, η ταφή και η διαδοχή 
Ο Χέρτφορντ απεβίωσε στο Έσσεξ Χάουζ στο Λονδίνο, και τάφηκε την 1η Νοεμβρίου 1660 στο Γκρέιτ Μπέντγουιν στο Γουίλτσιρ. Τον διαδέχθηκε ο εγγονός του Γουλιέλμος Σίμορ 3ος δούκας του Σόμερσετ.

 Αναφορές 

 Περαιτέρω ανάγνωση 
 «Σέιμουρ, Γουίλιαμ, 1ος μαρκήσιος του Χέρτφορντ, 2ος δούκας του Σόμερσετ», Oxford Dictionary of National Biography . The first edition of this text is available at Wikisource: 

 Εξωτερικοί σύνδεσμοι 


Κατηγορία:Οικογένεια Σίμορ
Κατηγορία:Τάγμα της Περικνημίδας
Κατηγορία:Δούκες του Σόμερσετ